Volgens hom is die 593 plaasaanvalle wat in die boekjaar 2017-’18 aangeteken en in die parlement bekend gemaak is, ’n toename teenoor die vorige twee boekjare.
Ingevolge die ooreenkoms speel Fidelity ADT ’n aanvullende rol in landelike gebiede waar die polisie nie genoeg hulpbronne het nie. Hy gee boere ook raad oor veiligheidstoerusting en kan dit aan hulle verkoop.
Agri SA is al geruime tyd in die proses om ’n vennoot te identifiseer wat oor die kapasiteit beskik om misdaad in landelike gebiede hok te slaan.
“Ek glo egter ook dat ons ’n verpligting het om misdaad op die platteland te verminder. Dit is voordelig vir alle partye,” sê hy.